cyanic-selkie/wikianc huggingface dataset:
Плоштад на независноста (Киев)
Историја
Во 1919 година плоштадот бил преименуван во Советски плоштад. Од 1935 бил наречен според советскиот функционер, Михаил Калинин. Во текот на Втората светска војна, плоштадот бил речиси целосно разрушен, заедно со околните згради и објекти. По крајот на војната, плоштадот бил целосно изграден во неокласичен сталинистички стил. Во 1976 година, името на плоштадот било преименувано во Октомвриска револуција, и плоштадот бил повторно реновиран.
Даниел Мартин (велосипедист)
2017
Прв позначаен резултат за Мартин во сезоната била етапната победа на Волта ао Алгарве. Во април завршил втор зад Алехандро Валверде на обете трки, Флеш Валон 2017 и Лиеж-Бастоњ-Лиеж 2017. Во јуни, неговиот доцен напад на завршната етапа го довела до подиум, на третото место, на Критериум ди Дофине, претекнувајќи го Крис Фрум за една секунда.
2021
Во септември 2021 година, Мартин објавил дека ќе се повлече од натпреварувањата на крајот на сезоната.
Возачка дозвола
Возачка дозвола — официјален документ (може да биде во вид на картичка или книшка) со кој се дава дозвола на поединецот да управува со одредени типови на моторни возила, како на пр. мотоцикл, автомобил, товарно возило (посебно помал камион или шлепер, автобус итн. Возачката дозвола е задолжително да се носи со себе кога се вози и таа треба да се покаже на службено лице доколку тоа биде побарано. Со македонските возачки дозволи може слободно да се управува возило во други земји, со тоа што во некои држави е потребно да се носи и меѓународна возачка дозвола, во која што се преведени на повеќе јазици податоците кои се запишани во возачката дозвола.
Еконофизика
Влијание
Спротивно на тоа, еконофизиката има одредено влијание врз полето на квантитативно финансирање што се применува, чиј цели значително се разликуваат од оние на економската теорија. Разни еконофизичари имаат воведено модели за флуктации на цените во финансиските пазари или оригинални точки на гледање на воспоставени модели. Исто така, неколку закони биле пронајдени во различни економски податоци.
Мраморен регион
Мраморниот регион (Marmara Bölgesi) е еден од седумте пописни региони (bölge) во Турција. Со површина од 67.000 км2, ова е најмалиот регион во земјата, но едновремено е најгусто населениот. Опфаќа околу 8,6% од површината на државата, а во него живее 30% од населението.
Лантан
Особености
Лантан оксид е бел цврст материјал кој може да се подготви со директна реакција на нејзините составни елементи. Поради големината на La 3+ јони, La 2 O 3 прифаќа шестаголна 7-координатна структура која се менува во 6-координатата структура на скандиум оксид (Sc 2 O 3 ) и итриум оксид (Y 2 O 3 ) кај висока температура. Кога реагира со вода, се формира лантан хидроксид: многу топлина еволуира во реакцијата и се слуша шишен звук. Лантан хидроксидот ќе реагира со атмосферскиот јаглерод диоксид за да се формира основниот карбонат.
Лизитеја (месечина)
Лизитеја (Λυσιθέα или ) — напредна неправилна месечна на Јупитер. Била откриена од Сет Барнс Николсон во 1938 година од Маунт Вилсон и е именувана по митолошката Лизитеја, ќерка на Океан и една од љубовниците на Зевс.
Лизитеја
Лизитеја може да се однесува на:
Жанаозен
Жанаозен е град со регионално значење. Тој е целосно опкружен со територијата на областа Каракија, но административно не припаѓа на округот. Населението во 2019 изнесувало 151 098 жители, во 2009 градот имал 113 014 жители, а во 1999 имал 63 337 жители.
Историја
Жанаозен е основан во 1964 година на полуосторвот Мангишлак, во близина на нафтеното наоѓалиште Узен. Градот првично се викал Нов Узен, сè до 7 октомври 1993 кога името било променето во Жанаозен.
Економија
Најразвиена е индустријата за нафта и гас. Во градот постоел работен камп, во кој работеле воени осуденици во времето на СССР. Покрај тоа, во градот постои посебна радарска компанија на противвоздушната бригада на вооружените сили на Република Казахстан - воена единица 51809-G и воена единица 5548 отворена во 2012 година, обезбедувајќи контрола над јавниот ред на Националната гарда на Република Казахстан. Сместена е на местото на стариот аеродром.
Спорт
Футсалскиот клуб Мунаиши се натпреварува во футсалското првенство на Казахстан.
Френи Шнајдер
Скијачка кариера
За време на сезоната 1988-1989 победила на 14 трки од Светскиот куп, рекорд за победи во една сезона кој го држела сè додека Шифрин не го соборила во сезоната 2018-19.
Авионска несреќа кај Јарослављ (2011)
Авионската несреќа кај Јарослављ се случила на 7 септември 2011 година во 16:02 по локачно време, кога патнички авион, кој го превезувал професионалниот хокеарски тим ХК Локомотив од Јарослављ, се срушил во близина на градот Јарослављ, во Русија. Авионот патувал на натпревар во белоруската престолнина со екипата на Динамо Минск каде требало да го одигра натпреварот од првиот круг во Континенталната хокеарска лига.
Наводи
Lokomotiv Yaroslavl
Меџ Адам
Меџ Гертруда Адам ( – ) — англиски сончев астроном.
Бојот започна горе Крушево
Текст
горе Крушево, на Мечкин Камен.
Михаил Баландин
Починал во авионска несреќа во 2011 година.
Јозеф Вашичек
Починал во авионска несреќа во 2011 година.
Мртво Море
Мртвото море е најсоленото во светот и има 6-9 пати повеќе концентрација на сол отколку било кој океан во светот кои нормално имаат 4-6% сол. Овие концентрации не дозволуваат живот во морето.
Дензен
Дензен (Deensen) — општина во округот Холцминден, во сојузната покраина Долна Саксонија, Германија.
Фиџи
Фиџи — држава во Тихиот Океан која е создадена од повеќе острови од кои најголеми се Вити Леву и Вануа Леву. На островот Вити Леву се наоѓа и главниот град на оваа држава, Сува, кој има околу 200.000 жители.
Култура во Фиџи
Културата на Фиџи е доста богата со многу елементи од индиската, кинеската, локалната и европската култура. Различности има во архитектурата, јазиците, храната, пијалаците, обичаите и социјалниот живот.
Локалната култура е најдоминантна и е дел од секојдневието на народот на Фиџи.
Хајнаде
Хајнаде (Heinade) — општина во округот Холцминден, во сојузната покраина Долна Саксонија, Германија.
Свила (филм)
Свила e филм, во режија на Франсоа Жирар. Главните улоги ги толкуваат: Алфред Молина, Кира Најтли и Мајкл Пит. Филмот е снимен според книгата „Свила“ на Алесандро Барико.
Инцидент во Керчкиот Проток (2018)
На 25 ноември 2018 година дошло до судир меѓу воените морнарици на Руската Федерација и Украина во Керчкиот Проток. Во судирот учествувале три украински бродови, кои биле сите запленети, и десетина руски бродови, поддржани од летала на руското воено воздухопловство. Поради несогласуваата во соопштенијата на двете страни во судирот, сè уште не се знае точно што се случило за време на инцидентот. По судирот, дваесетина членови на украинската морнарица биле лишени од слобода кои според украинската власт се заробени, а според Русија, тие се уапсени и чекаат судска одлука. По предлог на претседателот на Украина, Петро Порошенко, украинскиот парламент поради судирот прогласил воена состојба во 10 погранични области во траење од 30 дена, почнувајќи од 28 ноември.
Патување во Италија
Патување во Италија (италијански: Viaggio in Italia) е италијански филм од 1954 година, во режија на Роберто Роселини. Главните улоги ги толкуваат: Ингрид Бергман и Џорџ Сандерс.
Присутност (роман)
Содржина
Еден ден, во посета на господинот Ренд доаѓа претседателот на САД, кој се запознава со Ченс, а потоа во својoт говор во финансискиот институт го споменува Ченс, по што сите медиуми покажуваат интерес за него, мислејќи дека станува збор за многу влијателен финансиски стручњак и близок советник на претседателот. Ченс е поканет да гостува во една многу популарна телевизиска емисија, каде тој повторно го зборува само она што го знае, т.е. за градината, но сите други неговиот говор го сфаќаат метафорички и сите се воодушевени од него. Истовремено, по враќањето во куќата на семејството Ренд, ЕЕ му кажува на Ченс дека го сака и му се подава. Ченс не прави ништо, бидејќи не знае како да постапи, а таквото однесување госпоѓата Ренд погрешно го толкува како израз на врвно достоинство и благороден карактер.
Божури и незаборавки
Содржина
Еден млад човек се среќава на аеродром со млада жена со чие посредство треба да испрати пакет до некој свој пријател. Додека го чекаат авионот, тие разговараат во бифето и тогаш започнуваат една необична игра во која двајцата измислуваат дека имале заеднички живот и притоа си раскажуваат за некое заеднички случки, кои никогаш не им се случиле. Кога ги повикуваат патниците да се качат на авионот, тие се разделуваат со бакнежи, свесни дека тоа е нивната прва и последна средба. Напуштајќи ја аеродромската зграда, тој се чувствува остарен и не може да се врати кај својата млада жена, ниту пак да и раскаже каде бил во изминатите педесет години, додека бил отсутен од дома.
Бондхус
Бондхус (Bondhusbreen) е ледник во Норвешка, ракав на ледничката група Фулгефона, со должина од околу 4 км, и висинска разлика од 1.100 м. Сместен е во општината Квинхерад во рамките на округот Хордалан. Водата што ја исцедува ледникот тече низ вештачки тунел и се експлоатира за потребите на хидроелектраната Маурангер.
Андреј Кирјухин
Андреј Кирјухин (роден на во  - ) бил руски хокеар.
Големи Езера
Езера
Многу помалото шесто езеро, Сент Клер, е дел од системот на Големите Езера и се наоѓа помеѓу езерото Хјурон и Ири, но не се смета за едно од „Големите Езера“. Овој систем исто така ги вклучува реките кои ги поврзуваат езерата: Сент Мерис помеѓу Горното Езеро и Хјурон, Сент Клер помеѓу Хјурон и езерото Сент Клер, Детроит помеѓу езерото Сент Клер и Ири, и Нијагара и Нијагарините Водопади помеѓу Ири и Онтарио. Езерото Мичиген е поврзано со Хјурон преку протокот Мекинак. Големи острови и еден полуостров го делат Хјурон на самото езеро и Џорџискиот Залив.
Северна Европа
Државно уредување на земјите
Република Исланд е парламентарна република на чело со претседател. Законодавната власт е на претседателот и парламентот.
Клима
Продирањето на топлата Голфска струја од југ покрај бреговите на Западна Европа и западните делови на Данска и на Норвешка е главната причина за благопријатна клима н западниот брег на Скандинавија. Поради тоа, и покрај големите географски широчини и најсеверните територии на полуостровот спрема Атлантикот не замрзнуваат. Сосема спротивни се климатските прилики во внатрешноста, поточно на териториите на Шведска, Финска и Ботнискиот Залив. На овие простори температурите се значително пониски, така што северните делови на Ботнискиот Залив се замрзнати и по неколку месеци. Соодветно на температурните услови се јавуваат разлики во количествата врнежи и кои во западните делови имаат поголеми количества, а во внатрешноста на полуостровот тие се помали. Наведените климатски услови во Норвешка овозможиле мошне поволни елементи за развој на енергетиката, на поморството, на рибарството и слично. Од друга страна, неколкумесечносто замрзнување на Ботонискиот и Финскиот Залив влијаат ограничувачки во функционирањето на водниот сообраќај. Во целина, поради големите географски широчини, релјефните услови, климата и морската одвоеност од Полуостровот придонеле за нешто поретка населеност на Скандинавија.
Население
Поголемата географска широчина, релативно посуровите (поладни) климатски услови, големата пошуменост и слично се главен фактор за слабата населеност на територијата на Северна Европа. Како што може да се види од податоците за површината и за населението во држави од Северна Европа, се констатира дека густината на населеност во просек изнесува околу 20 жители на км2. Релативно малата густина на населеност е со различна концентрација. Населението е најзастапено во појужните области. Како се оди кон себер и кон поголемите надморски височини на Скандинавските Планини така густината на населеност се намалува. Исклучок претставува населението покрај атлантскиот брег на Норвешка, каде што поради поблагопријатните климатски услови од Атлантикот тоа ги населува и најсеверните територии на Норвешка. Во секој случај, најнаселени се приморските области и покрај бреговите на Атлантскиот Океан и покрај бреговите на Балтичкото Море. Таму се развиени најголемите градови, како што се: Тронхејм и Осло во Норвешка, Копенхаген и Остенде во Данска, Стокхолм, Гетеборг и Малме во Шведкса, Хелсинки и Турку во Финска, и Рејкјавик на Исланд.
Месечина
Месечина — единствениот природен сателит на планетата Земја и најблиското небесно тело до неа. Голема колку една четвртина од пречникот на Земјата (споредливо со ширината на Австралија), Месечината е најголемиот природен сателит во Сончевиот Систем во однос на големината на планетата, воопшто петти по големина сателит во Сончевиот Систем, и е поголема од која било позната џуџеста планета. Месечината е објект со планетарна маса кој формирал диференцирано карпесто тело, што ја прави сателитска планета според геофизичките дефиниции на терминот. Месечината нема значајна атмосфера, хидросфера или магнетно поле. Нејзината површинска гравитација е околу една шестина од Земјината ( g); за споредба, Јупитеровата месечина Ија е единствениот сателит во Сончевиот Систем за кој се знае дека има повисока површинска гравитација и густина.
Според најшироко прифатеното објаснување за нејзиното потекло, Месечината се формирала пред околу 4,51 милијарди години, не многу по Земјата, од остатоци од џиновски удар помеѓу планетата и хипотетично тело големо колку Марс наречено Теја. Потоа се повлекла во поширока орбита поради плимна интеракција со Земјата. На блиската страна на Месечината има темни вулкански Месечеви мориња, кои ги исполнуваат просторите помеѓу светлите висорамнини од античка кора и истакнатите ударни кратери. Повеќето од големите ударни кратери и површините на морињата биле формирани до крајот на имбрискиот период, пред околу три милијарди години. Површината на Месечината е релативно нерефлектирачка, со рефлексија малку посветла од онаа на истрошен асфалт. Меѓутоа, бидејќи има голем аголен пречник, полната месечина е најсветлиот небесен објект на ноќното небо. Очигледната големина на Месечината е речиси иста како онаа на Сонцето, што пак ѝ овозможува да го покрие Сонцето речиси целосно за време на целосно затемнување на Сонцето.
Површинска геологија
Откривањето на карпите од раседот сугерира дека Месечината се намалила за околу 90 метри (300 ft) во изминатите милијарди години. Слични одлики на собирање постојат и на Меркур. Море на Студот, слив во близина на северниот пол за кој долго време се претпоставувало дека е геолошки мртов, пукнал и се поместил. Бидејќи Месечината нема тектонски плочи, нејзината тектонска активност е бавна и се развиваат пукнатини додека губи топлина.
Ударни кратери
Сликите со висока резолуција од Месечевиот извидувачки орбитер во 2010-тите покажуваат современа стапка на производство на кратери значително повисока отколку што било претходно проценето. Се смета дека секундарниот процес на кратерирање предизвикано од дисталното исфрлање ги раздвижува врвните два сантиметри на реголит на временска скала од 81.000 години. Оваа стапка е 100 пати поголема од стапката пресметана од модели базирани исклучиво на директни влијанија на микрометеорити.
Месечев вител
Месечевите витли се енигматични одлики кои се наоѓаат низ површината на Месечината. Тие се одликуваат со високо албедо, изгледаат оптички незрели (т.е. оптички одлики на релативно млад реголит) и често имаат шилеста форма. Нивната форма е често нагласена со ниски албедо региони кои се вртат помеѓу светлите витли. Тие се наоѓаат на места со засилени површински магнетни полиња и многу се наоѓаат на антиподната точка на големите удари. Се претпоставува дека тие се области кои биле делумно заштитени од сончевиот ветер, што резултирало со побавно вселенско атмосферско влијание.
Атмосфера
Малата атмосфера што ја има Месечината се состои од некои необични гасови, вклучувајќи натриум и калиум, кои не се наоѓаат во атмосферата на Земјата, Марс или Венера. На ниво на морето на Земјата, секој кубен сантиметар од атмосферата содржи приближно молекули; Со споредување на Месечината атмосфера содржи помалку од  молекули во истиот волумен. На Земјата, ова се смета за многу добар вакуум. Всушност, густината на атмосферата на површината на Месечината е споредлива со густината на некои од најоддалечените рабови на атмосферата на Земјата, каде орбитира Меѓународната вселенска станица.
Месечево растојание
Во просек, сончевата светлина одбиена од Месечината, пристига до Земјата за 1.25 секунди. Точната оддалеченост на Месечината се мери со помош на времето кое е потребно светлината емитирана од LIDAR станица на Земјата, да се одбие од ретрорефлекторите поставени на Месечината и да пристигне назад. Со оваа метода е утврдено дека Месечината спирално се оддалечува од Земјата за 3.8 сантиметри секоја година.
Орбита
Поради плимната врзаност, вртењето на Месечината околу сопствената оска е синхрона со нејзиниот орбитален период околу Земјата. Месечината орбитира околу Земјата во проградна насока и завршува една револуција во однос на пролетната рамнодневица и ѕвездите за околу 27,32 дена (тропски месец и сидерален месец) и една револуција во однос на Сонцето за околу 29,53 дена (синодиски месец). Земјата и Месечината кружат околу нивното заедничко тежиште, кој се наоѓа околу 4,670 километри од средиштето на Земјата (околу 73% од нејзиниот полупречник), формирајќи сателитски систем наречен систем Земја–Месечина. Во просек, растојанието до Месечината е околу 385.000 км од средиштето на Земјата, што одговара на околу 60 Земјини полупречници или 1.282 светлосни секунди.
Изглед од Земјата
Највисоката надморска височина на Месечината варира според нејзината мени и годишно време. Полната месечина е највисока на небото во зима (за секоја полутопка). Ориентацијата на полумесечината зависи и од географската широчина на локацијата за гледање; набљудувач во тропските предели може да види полумесечина во облик на „насмевка“. Месечината е видлива две недели на секои 27,3 дена на Северниот и Јужниот Пол. Зоопланктонот на Арктикот користи Месечева светлина кога Сонцето е под хоризонтот со месеци.
Плимни ефекти
Според неодамнешните истражувања, научниците сугерираат дека влијанието на Месечината врз Земјата може да придонесе за одржување на магнетното поле на Земјата.
Пред летот во вселената
Можноста Месечината да содржи вегетација и да е населена со селенити била сериозно разгледувана од големите астрономи дури и во првите децении на 19 век. Во 1834–1836 година, Вилхелм Бир и Јохан Хајнрих Медлер ја објавиле својата четиритомна ' и книгата ' во 1837 година, што цврсто го утврдил заклучокот дека Месечината нема водни тела, ниту пак некоја забележлива атмосфера.
Легален статус
Во 2020 година, американскиот претседател Доналд Трамп потпишал извршна наредба наречена „Поттикнување меѓународна поддршка за обновување и користење на вселенските ресурси“. Наредбата нагласува дека „САД не гледаат на вселената како на „глобално заедничко“ и го нарекуваат Месечевиот договор „неуспешен обид за ограничување на слободното претпријатие“.
ЈСП Скопје
Историја
ЈСП Скопје е основано по решение на Извршниот народен одбор на Град Скопје од 1947 на 17 јануари 1948 г. како „Градско сообраќајно претпријатие“. Работата започнала со седум автобуси и од марката ГАЗ и 15 возачи. Во првата година на работење биле превезени 375.000 патници.
Автобаза Автокоманда
Автобазата „Автокоманда“ располага со вкупна површина од околу 40.150 м2 од што околу 7.740 м2 изградени објекти, а останатото е коловоз, паркиралиште простор и зеленило. Во оваа автобаза е сместена дирекцијата на ЈСП Скопје и најголемиот дел од стручните служби. Исто така тука е сместен и Диспечерскиот центар. Меѓу поважните објекти во автобазата се Стар сервис, Нов сервис, Перална, Ремонт, Сервис за зглобни возила, Магацин за делови, Бензинска пумпа, Компресорска станица за природен на гас и други. Покрај ова, на почетокот на 2013 е направен и нов автоматизиран центар за одржување на возилата.
Кадар
Во ЈСП Скопје работат околу 1.400 работници, од кои мал дел се во управата, околу 600 се возачи на автобус распоредени во 11 Сектори и 3 Одделенија надвор од секторите. Покрај ова, претпријатието има стручен кадар што ги извршува сите зафати на возилата, каросерија, мотор, долен построј. Истите се овластени сервисери за возилата МАН, РАБА-МАН, Мерцедес, ФАП и минибус Ивеко 4910 ХДКП
Хималаи
Хималаите се климатска преграда помеѓу тропско- монсунската клима на Индија и континенталната пустинско- степска на средна Азија. Просечната јануарска температура на јужните падини, во висина од 2.000 м, е 6,5, а јулската 18, 5 степени Целзиусови. Над 4.500 м температурата во летните месеци е под 0. Годишното количество на врнежи изнесува на јужните падини, особено во источниот дел, 3.500-4.500 мм. Северните падини примаат многу малку врнежи.
Малубројното население е концентрирано на аглите во долинските проширувања на јужниот дел од Хималаите и на високите тераси, а се занимава со сточарство и земјоделство. За ограничен промет служат претежно патеки. Просечната висина на планинските превои е 4.500-5.500 м. Важни сообраќајници: патот кој го поврзува Катманду со долината на Ганг (Багалпур) на југ и со долината на горниот тек на Брамапутра (Шигатсе) на север, патот од Силигури преку Сикима до Ласе, и патот во западните Хималаи кој води од јужниот дел на индиската сојузна држава Џаму и Кашмир во долината на горниот тек на Инд.
Одлични говорници
Одлични говорници (англиски: The Great Debaters) е американски филм, во режија на Дензел Вашингтон. Главните улоги ги толкуваат: Дензел Вашингтон и Нејт Паркер.
Калчополи
Клучни казни на клубовите
Во случајот против Реџина на 13 август, обвинителот побара Реџина да биде деградирана во Серија Б со казна од 15 бода. На 17 август, казната на Реџина беше изречена: казна од 15 бода, но не и испаѓање од Серија А. Покрај тоа, клубот беше казнет со еквивалент од 100.000 евра, додека претседателот на клубот Пасквале "Лило" Фоти беше казнет со парична казна од 30.000 евра и забрана за вршење на какви било фудбалски активности во период од две и пол години.
Казната беше одамна спорна поради сериозноста на казната изречена на Јувентус во споредба со останатите тимови. Според судот, однесувањето на тимските менаџери било разгледано во сите случаи. Додека не беше вистинско местење на натпревари, тоа беше повреда на спортски принципи. Во случајот на Јувентус, се чинело дека нивното однесување е наменето да влијае врз резултатите од натпреварот, додека во случајот со другите тимови, доказите против нив не се сметале за силни. Претставниците на Јувентус ја сметаа оваа претпоставка за целосно произволна и тврдеа дека случајот против нив никогаш не бил докажан.
Други обвинувања
Откако беа предадени првите казни, беа разгледани повеќе тимови за можни врски со скандалот. Месина, Лече и Сиена беа исто така истражени, бидејќи обвинителите продолжија да ги анализираат записите од телефонските разговори.
Енергетска политика на Европската Унија
Предлози
Се смета дека тие ќе доведат до “пост-индустриска револуција„ или економија со ниски емисии на јаглерод во Европската Унија, како и конкурентен енергетски пазар, подобра безбедност на снабдувањето и подобри изгледи за вработувања. Иако предлозите беа усвоени од Европската Комисија, потребно е одобрување ѝ од Европскиот Парламент, но за нив беше дебатирано во Европскиот Совет од 8 до 9 март 2007 година кога ѝ беа усвоени.
Тековни политики
Европска иницијатива за ветер Се фокусира на големи ветерни турбини и валидација и демонстрација на големи системи (важни за примена на копно и на вода).
Сообраќај
Емисиите на јаглерод диоксид од сообраќајот се покачени нагло во последните години, од 21% во 1990 година до 28% во 2004 година. Европските политики го вклучуваат АЦЕА договорот, потпишан во 1998 година, за намалување на проблемот со емисиите на јаглерод диоксид кај новите возила продадени во Европа, до просек од 140 гр. на CO2 /км до 2008 година, што е намалување за 25% од нивоата во 1995 година. Бидејќи беше тешко да се исполни целта, Европската комисија објави нови предлози во февруари 2007 година, во кои се бараше задолжителна горна граница од 130 гр. на CO2 /км за новите возила до 2012 година, со “комплементарни„ мерки, предложени за достигнување на целта од 120 гр. на CO2 /км, што беше и првично очекувано. Во областа на горивата, Директивата за биогорива од 2001 година бара замена на 5,75% од сите транспортни фосилни горива (бензин и дизел) со биогорива до 31 декември 2010 година, а во просек 2% до 2005 година. Во февруари 2007 година, Европската Комисија предложи, намалување на емисиите на јаглерод по единица енергија за 1% од нивоата измерени во 2010 година за да може да се достигне намалување од 10% до 2020 година. [http://europa.eu/rapid/pressReleasesAction.do?reference=IP/07/120&type=HTML&aged=0&language=EN&guiLanguage=en “Построги стандарди на горивата за борба против климатските промени и намалување на загадувањето„- издание на печатот на ЕК. ]
Надворешни односи за енергија
На почетокот на 2007 година беше поставена мрежа на енергетски коресподенти во земјите членки на ЕУ, заради осигурување на доследност во следењето на иницијативите и процесите, споделувањето на информации во случај на надворешна енергетска криза и за поддршка на вонредниот одговор на ЕУ во случај на енергетска опасност. По гасната криза меѓу Русија и Украина во 2009 година, ЕУ одлучи дека е потребно дополнување на постоечките надворешни мерки во однос на безбедноста на снабдувањето со гас со внатрешни одредби за спречување и одговор на вонредна состојба, како зголемувањето на капацитетот за складирање на гас и на капацитетот на мрежата или развојот на техничките барања за обратен тек во транзитните гасоводи.
Синдром на стекнат имунолошки дефицит
Според податоците во програмата на Обединетите нации (ООН) и Светската здравствена организација (СЗО) за ХИВ-вирусот и сидата, од појавата на оваа болест, заклучно со 2008 година, во светот вкупно биле заразени околу 60 милиони луѓе, а од сида умреле околу 25 милиони луѓе. До крајот на 2008 година од ХИВ биле заразени околу 31,3 милиони возрасни и околу 2,1 милион деца.
Епидемиолошки податоци
На глобално ниво, ширењето на вирусот зазема облик на епидемија. Од приближно 33,4 милиони кои биле ХИВ-позитивни или имале сида кон крајот на 2008 година во подсахарска Африка живееле 22,4 милиони (67%) иако населението во тој регион е само 10% од вкупната светска популација. Од појавата на епидемијата, над 83% од смртните случеви се регистрирани во Африка. Во најзаразените области во подсахарска Африка, во урбаните средини, секој четврти жител е ХИВ-позитивен, а 70% од новозаразените, на годишно ниво, потекнуваат токму од ова подрачје. Вирусот е присутен и во останатите делови од светот, иако многу помалку во споредба со Африка. Во текот на 2008 година, на глобално ниво се забележани 2,7 милиони новоинфецирани (од кои 430.000 се деца) и околу 2 милиони смртни случаи (од кои 280 000 се деца).
Симптоматска ХИВ-инфекција
Како што поминува времето имунолошкиот систем станува послаб и повеќе не е во состојба да го задржува вирусот. Ова се случува поради: Додека имунолошкиот систем откажува се јавуваат и првите симптоми на болеста кои на почетокот се слаби но со текот на времето се влошуваат и стануваат потешки.
Алтернативна медицина
Во САД приближно 60% од заболените користат некој облик на алтернативно лечење. Покрај широката распространетост и популарност, не е докажана ефикасноста на оваа терапија. Акупунктурата се препорачува за ублажување на разни симптоми, но не и како лек за сида.
Лазар Лечиќ
Професионална кариера
Во 1978 година Лечиќ се вратил во Олимпија каде престојувал до 1982 година. После една сезона во Војводина Лечиќ се вратил во родниот град, но овој пат во клубот Скопје, подоцна познат како МЗТ Скопје. Во 1986 година, екипата предводена од Лазар Лешиќ стигнала до пласман во Југословенската Прва кошаркарска лига каде се натпреварувале две сезони. Во 1990 година Лечиќ се преселил во Грција во редовите на КК Арис каде се натпреварувал во Евролигата, стигнувајќи до полуфиналето во 90/91 и четвртфиналето во 91/92. Тој исто така ја освоил грчката лига во 90/91 и грчкиот куп во 91/92. После уште една сезона во МЗТ Скопје во 1996 година кога го освоил Купот на Македонија. По три години мирување, во 1999 година го презел КК Никол Ферт, освојувајќи го првенството во Лигата на Македонија.
Комплекс „Стара чаршија“ (Охрид)
Комплекс „Стара Чаршија“ — археолошко наоѓалиште во градот Охрид. Претставува некропола со временско протегање од железното време, па сè до раниот среден век. Има простран зафат, и приближно се совпаѓа со Старата охридска чаршија.
Советска економска реформа (1965)
Советската економска реформа од 1965 година, понекогаш наречена реформа на Косигин (Косыгинская реформа) или Либерманова реформа — збир на планирани промени во економијата на СССР. Централен дел од овие промени било воведувањето на профитабилноста и продажбата како два клучни показатели за успехот на претпријатието. Дел од профитот на претпријатието би отишол во три фонда, кои се користат за наградување на работниците и проширување на операциите; повеќето би оделе во централниот буџет.
Позадина
Иако советските претпријатија теоретски биле управувани од принципот хозарчет или „сметководство“ - што барало од нив да ги исполнат очекувањата на планерите во рамките на системот на утврдени цени за нивните влезни и аутпути - тие имале мала контрола врз најголемите одлуки кои влијаат на нивното работење. Менаџерите навистина имале одговорност да го планираат идното бруто производство, кое хронично го потценувале за подоцна да го надминат предвидувањето. Менаџерите потоа добивале бонуси (премии) за вишокот производ, без оглед на тоа дали тој е произведен на рентабилен начин или дали нивното претпријатие во целина е профитабилно. Бонусите за производство доаѓале во износи понекогаш еднакви на основните плати на менаџерите. Системот, исто така, поттикнало бесмислени зголемувања во големината, тежината и цената на производните резултати, едноставно затоа што било произведено „повеќе“.
Подемот на оптималните планери
Економските реформи се појавиле во период на голема идеолошка дебата за економското планирање. Поматематичките, „кибернетски“ гледишта на почетокот се сметале за девијантни од православната марксистичка економија, која сметала дека вредноста на доброто произлегува строго од трудот. Оваа доктрина, елаборирана во дела како што е книгата на Сталин од 1952 година, Економските проблеми на социјализмот во СССР, го опишала ценовниот систем како капиталистичка реликвија која на крајот ќе исчезне од комунистичкото општество.
Добивки, бонуси и плати
Порано, бонусите доаѓале од истиот фонд како и платите. Сега, менаџерите на претпријатијата имале малку поголема дискреција за тоа како да ги распределат. Тие би можеле да префрлат некои суми на пари помеѓу бонусниот фонд и фондот за социјална заштита. Тие, исто така, имаа поголема моќ да влијаат на платите со класифицирање на различни работници.
Сметководство на претпријатија
Банкарските заеми, кои подоцна ќе се вратат со камата, ќе се користат за финансирање на повеќе инвестициски проекти - за да се поттикне внимателното користење на средствата и брзото создавање на профит. Ќе бидат поставени пет различни каматни стапки, кои се движат од повластена до нормална до казнена.
Поголема контрола на претпријатието врз инвестициските одлуки
Количината на развој што се очекувало под овие покровителство била далеку од очекувањата, бидејќи потребната работна сила и материјали едноставно биле недоволно обезбедени. Еден одговор на овој проблем во 1969 година беше да се префрлат повеќе стимулации на изведувачите.
Карпести Планини
Широлината на Карпестите Планини достигнува до околу 1 500км. Располагаат со големи шумски и рудни богатства. Тие се млади венежни планини и затоа има чести појави на земјотреси и вулкани. Активни вулкани се присутни во Мексико. Таков е вулканот Попокатепетел.
Ајван Тони
Ајван Тони (роден на 16 март 1996, во Нортхемптон) — англиски фудбалер, напаѓач на Брентфорд.
Нортхемптон Таун
Следната сезона (2013-2014), тој добил простор да игра во нешто повеќе натпревари. На 26 април 2014 година, Тони ги постигнал својте први голови во професионалната кариера, постигнувајќи два во првото полувреме од победата со 3-0 на гостувањето кај Дагенам и Редбриџ. На 3 мај, тој постигна гол со глава во победата на Нортхемптон над Оксфорд Јунајтед со 3–1 на домашен терен со која било избегнато испаѓањето во Конференција Премиер во последниот ден од сезоната.
Хакни-кола
Црни такси
Во Лондон таксистите на хакни-коли мораат да го поминат тестот за „познавања на улиците“ наречен The Knowledge. Моментално во Лондон има околу 20,000 црни такси, со дозвола од институцијата Public Carriage Office.
Антисемитизам
Антисемитизмот претставува нетрпеливост, омраза и предрасуди кон Евреите. Тој е еден од облиците на расен шовинизам. Познат е и како јудофобија.
Фрајштат
Историја
Подрачјето на Фрајштат потпаднало под владение на Војводството Баварија во VII век.
Црква „Св. Атанасиј“ - Грубевци
Црквата е прогласена за историски споменик на 1 декември 1994 г.
Шовинизам
Машки шовинизам
Машкиот шовинизам е свесно или несвесно верување/убедување дека мажите се супериорни во однос на жените. Ова е тесно поврзано со сексизмот и мизогинијата.
Прва документирана употреба на изразот машки шовинизам е во 1935 година во пиесата „Till the Day I Die“ од Clifford Odets.
Бајкалско Езеро
Риболов
Бајкалското езеро претставува важен извор на храна на жителите кои живеат на неговите брегови и покрај фактот дека најголем дел од годината е покриено со мраз. Тамошните рибари користат традиционални начини на риболов низ дупки направени во мразот. Најмногу се лови белицата (бајкалски омул), иако во езерото живеат 56 видови риба, а половината од нив живеат единствено во водите на ова езеро.
Дахомеј митологија
Дахомејската религија се практикува од страна на народот Фон од Дахомејското Кралство. Кралството постоело до 1898 година во она што сега е државата Бенин. Луѓето од Дахомеј однесени на Карибите користеле елементи на религијата за да го формираат вудуто и други религии од афро-карипската дијаспора.
Штефан Вода (реон)
Штефан Вода ― реон (округ) (raion) на југоистокот на Молдавија, во административниот центар Штефан Вода. Од 1 јануари 2011 година, неговото население било 71.900. Градот се наоѓа 100 км од Кишинев и 100 км од Одеса.
ФК Милан сезона 2004–2005
Милан ја започнал сезоната 2004-05 поволно со освојување на Суперкупот на Италија во 2004 година, со удобна победа од 3-0 над Лацио (победникот на Купот на Италија од претходната сезона), благодарение на хет-трикот на Андриј Шевченко.
Во Лигата на шампионите, Милан бил успешен и сигурен, удобно ја надминал својата група (во која биле Барселона, Селтик и Шахтјор Доњецк), а потоа ги исфрлил Манчестер Јунајтед, меѓуградските ривали Интер и ПСВ Ајндховен, со што стигнал до своето второ финале во Лигата на шампионите за три години. Финалето било против Ливерпул. Во првото полувреме избраниците на Анчелоти постигнале три гола, еден од Паоло Малдини, капитенот на клубот и два од Ернан Креспо. Сепак, во вториот дел англиските противници успеале да го направат истото за само 6 минути, што значи дека натпреварот отидел во продолженија. Милан не успеал да постигне четврти гол и морал да се соочи со изведување пенали. За разлика од 2003 година, играчите на Милан први започнале со пенал-серијата и ги промашиле првиот и вториот пенал (изведени од Сержињо и Пирло). Шевченко, кој го постигнал одлучувачкиот пенал две години претходно, морал да постигне гол од петтиот пенал за да го задржи Милан во игра, но не успеал да го победи Дудек, а Ливерпул ја освоил Лигата на шампионите, во еден од најпознатите кам-бекови во европската историја на фудбалот.
Резерви
Вкупен приход: €
Пустина
Пустините се копнени подрачја кои имаат помалку од 250мм врнежи годишно. Тоа се соголени предели со незабени висови, карпести кањони и рамнини покриени со чакал и дини. Пустина е подрачје кое поради минималната влага нема вегетација. Иако пустините се познати по теоријата дека има многу малку живот, сепак во пустините има развиен животински свет.
Песочни дини
Песочните дини се создаваат на зарамнети подрачја. Висината им варира од неколку метри до 200 м, а можат да бидат широки и до 900 м. Постојат неколку типа на песочни дини:
Бележникот
Содржина
Додека е на колеџ, Ели волонтира како медицинска сестра и им помага на ранетите војници. Тогаш го запознава повредениот Лон Хемонд (Џејмс Мардсен), млад, згоден, шармантен маж, кој потекнува од богата фамилија. Лон и Ели се свршуваат. Во меѓувреме, Ноа се враќа дома. Татко му на Ноа го пречекува и му соопштува дека ја продава својата куќа, па Ноа ќе може да ја купи старата плантажа Виндсор (старата, напуштена куќа, за која Ноа ѝ вети на Ели дека ќе ја обнови, за тие да можат да живеат таму заедно). Додека е во посета на Чарлстон, Јужна Каролина, Ноа ја здогледува Ели на улица. Тој гледа како таа влегува во ресторан и ѝ се насмевнува, но тогаш забележува дека Ели се бакнува со Лон. Ноа потиштен, ја обновува старата куќа, со надеж дека ако го исполни ветувањето кое ѝ го дал, таа ќе му се врати. Веднаш штом завршува со изградбата на куќата, Ноа пробува да ја продаде, но не може да се одвои од неа.
Понатаму филмот се враќа во 1947 година. Додека ја пробува својата венчаница пред своето семејство и пријателите, Ели го здогледува Ноа и неговата куќа во весник и се онесвестува. По долго размислување, таа одлучува да го посети. Ноа и Ели разговараат, вечераат и Ели му кажува дека ќе се венча. Тие заедно се враќаат во спомените. Кога доаѓа моментот Ели да си замине, Ноа ја замолува да дојде утре пак  и дека има изненадување за неа. Следниот ден, Ноа ја носи Ели на езерото, во кану, во живописно опкружување. Почнуваат да разговараат. На патот кон дома, почнува да врне. Ели се вознемирува и бара од Ноа да ѝ каже зошто никогаш не ѝ пишал. Ноа и кажува дека ѝ пишувал секој ден, цела година. Тој ѝ вели: “Тогаш не беше готово, сè уште не е готово.“ Страсно се бакнуваат, одат во куќата и водат љубов. По поминати два дена во страст, додека Ноа не e во куќата, се појавува мајката на Ели и ѝ кажува дека Лон ја следел до Сибрук. Потоа ја носи Ели до складиштето за дрва. Мајката ѝ објаснува, дека и таа исто така имала летна романса и дека понекогаш, пак го сретнува нејзиниот поранешен љубовник. Кога се враќаат во куќата на Ноа, мајката на Ели ѝго подава  купот од 365 писма, кои Ноа ги има напишано и ѝ кажува на Ели дека се надева дека ќе го направи правилниот избор. Ели му објаснува на Ноа дека Лон е во градот и дека изминатите неколку дена биле прекрасни, но многу неодговорни. Ноа станува бесен, ја убедува дека го сака Лон само поради неговите пари и ѝ кажува дека ако замине, ќе ја мрази засекогаш. Вели дека ако навистина го сака Лон треба да замине. Ја изгубил еднаш, ќе може да го направи тоа повторно. Збунета, Ели заминува.
Избезумена, Ели го сопира автомобилот и го чита прошталното писмо од Ноа. Вози до хотелот во којшто престојува Лон, за да разговараат за тоа што се случило. Ели кажува дека е правилно да остане со Лон и се претпоставува дека така и ќе биде. Меѓутоа следи друга сцена. Ноа слуша звук од автомобил кој доаѓа однадвор. Станува и гледа дека тоа е всушност Ели, која го оставила Лон и му се вратила нему.
Наредната сцена е повторно во сегашноста. На Ели ѝ станува јасно дека таа и Ноа се ликовите од приказната. Но тоа трае само неколку минути и таа повторно заборава на се’. Малку подоцна, истата вечер, Ноа погледнува во тетратката и тогаш ние дознаваме дека приказната ја напишала Ели. На корицата од тетратката напишала: “Читај ми го ова и јас ќе ти се враќам секој пат”.
Тихомир Атанасов
Тихомир Мицев Атанасов ( во —  во ) — македонски партизан, борец за слобода на Македонија и учесник во НОВ.
Бдеење
Бдеење — намерно воздржување од сон во времето на најзначајните настани во семејниот живот (погреб, раѓање, свадба, во време на календарските празници – Божик, Велигден, Ѓурѓовден, Света Троица или во одредено време на денот (при заоѓањето на сонцето, напладне и сл.).
Устие на Дрим (археолошко наоѓалиште)
Устие на Дрим — археолошко наоѓалиште во градот Струга. Претставува населба од неолитското и бакарното време.
Наодите се чуваат во Народниот музеј во Струга, во Музејот во Охрид и во многу приватни збирки.
Бвити
Традиција
Традицијата бвити не е само религија туку проучување на животот. Тоа е традиционален духовен пат на живеење преку директно искуство. Истата е усна традиција која датира стотици години, ако не и повеќе. Ова знаење се смета дека потекнува од пигмејските луѓе длабоко во Западна Африка.
Историја
Бвити религијата е широко распространета во Габон, како во внатрешноста на џунглата од каде потекнува, така и во главниот град Либрвил. Во последните дваесет години ги преминала своите граници и стигнала до Камерун, Конго, Заир и Екваторска Гвинеја.
Приказната за мума
Во теогонијата се спомнува бог, Назам Мебег, сличен на христијанскиот бог, сепак не толку лут и одмаздувачки (не постои пекол), но кој го означува бвити како монотеистичка религија. На почетокот, Назам создал јајце од кое родиле тројца, Ејне, Нине и Гиндон, кои повеќе или помалку одговараат на Светата Троица, Таткото, Синот и Светиот Дух. Последното е заменето со женска фигура, Гиндон, која се смета за мајка на црната раса. Во некои секти таа го зазема местото на Дева Марија.
Литургија
Употребата на растителни халуциногени за религиозни цели е многу стара. Длабоките измени во свеста предизвикана од употреба на халуциноген, служеле како основачки оски за верските системи и во развојот на воспоставените религии низ историјата на човештвото.
Дупен Камен (Струга)
На западниот крај на местото на поранешната железничка станица, покрај патот автопатот А2, во 1955 година, при поставувањето на водоводните цевки биле откриени неколку хеленистички гробови.
Стара Загора (област)
Општина Браќа Даскалови
Браќа Даскалови, Верен, Голјам Дол, Горно Белево, Горно Ново Село, Гранит, Долно Ново Село, Кољу Мариново, Мало Дрјаново, Марково, Медово, Мирово, Мал'к Дол, Најденово, Оп'лченец, Оризово, Партизанин, Плодовитово, Православ, Славјанин, С'единение, Срневец, Черна Гора
Столе Ацевски
Животопис
Потекнувал од сиромашно селско семејство. Завршил основно училиште и изучил столарски занает. Во 1942 година се поврзал со партизаните и материјално ги помагал. Во 1943 година, кога бил формиран партизанскиот одред на Шар Планина станал активен заднински соработник на одредот. Напоредно со материјалната помош, редовно ги известувал партизаните за движењето на фашистичките сили. На 21 октомври 1943 година силни бугарски фашистички единици го блокирале Шарпланинскиот одред. Предводени од еден предавник (бугароман), бугарските фашисти го сретнале во планина, го фатиле ѝ го стрелале. Партизанската група што останала на Шар Планина, за ова предавство го осудила шпиунот на смрт и го стрелала во декември 1943 година.
Стара Загора (област)
Општина Чирпан
Винарово, Воловарово, Гита, Димитриево, Држава, Зетјово, Златна Ливада, Изворово, Мало Трново, Могилово, Осларка, Рупките, Свобода, Спасово, Средно Градиште, Стоjан-Заимово, Целина, Ценово, Чирпан, Jaворово, Jaздач
Последниот самурај
Содржина
Дејството на филмот се одвива во Јапонија, во 1870 година. Американскиот воен капетан Нејтан Алгрен е изнајмен од јапонскиот цар за да ја обучи јапонската армија во духот на западните армии. Императорот сака да воведе реформи во земјата и да ја приближи до Западот при што сака да ги искорени самураите. Алгрен е воодушевен од самураите и се наоѓа растргнат меѓу два света, воден само од чувството за чест. Набргу и тој започнува да ги изучува самурајските вештини.
Мејсон Маунт
Младински категории
На 18-годишна возраст, Маунт бил промовиран во сениорскиот тим на Челси; претходно тој дебитирал за тимот под 18 години во 2014 година, на 15-годишна возраст, а исто така, играл редовно и за тимот под 21 година во 2016 година. Маунт постигнал 10 гола на 30 натпревари во шампионската кампања на Челси во Премиер лигата под 18 години. Тој, исто така, освоил два ФА купа за млади, УЕФА Младинската лига и бил избран за Играч на годината на Академијата на Челси до 2017 година.
2020–2021: Лига на шампиони и Играч на сезоната
На почетокот на сезоната, присуството на Маунт во почетниот состав на Челси и на англиската репрезентација било осудувано од навивачите и медиумите заради фаворизирање од неговите менаџери, Лампард и Гарет Саутгејт. Сепак, сомнежите биле расчистени откако Томас Тухел ја преземал клупата на Челси, нарекувајќи го Маунт „клучен за нашата игра“ и „апсолутно клучен играч“ и го прогласил како еден од најдобрите играчи во Европа. На 18 мај, Маунт бил изгласан за Играч на годината на Челси. На 29 мај, Маунт обезбедил асистенција за голот на Каи Хаверц, со кој Челси го победил Манчестер Сити со 1-0 во финалето одиграно во Порто, за освојување на Лигата на шампионите по втор пат во нивната историја, и првиот трофеј на Маунт со клубот.
Серотонин (роман)
Прием
Во Франција, Серотинин бил најпродавана книга во неделата кога била издадена. Во првите три дена биле продадени 90 000 примероци. И покрај тоа што Уелбек не дава интервјуа после пукањето во „Шарли Ебдо“ во 2015 година, изданието било сметано за национален настан, кое било во истиот месец кога тој го добил орденот Легија на честа.
Рикардо Карваљо
Рикардо Алберто Силвеира де Карваљо ОИХ ( португалски изговор:   ; роден на 18 мај 1978 година) — пензиониран португалски професионален фудбалер кој играl како центарaлен дефанзивец.
Неида
Неида во старогрчката митологија било име на повеќе личности.
Лудвиг ван Бетовен
Успехот во Виена
Во текот на овој период, кога Франција се заканувала со инвазија, Лудвиг дознал за смртта на својот татко. Бетовеновиот успех, пред сè, е засенет поради проблемите со слухот, кои започнале да го измачуваат веќе во 1797 година. Во 1802, откога медицинските третмани не донесувале никакво подобрување, тој се повлекол извесен период во Хајлигенштад на лечење. Откога и ова се покажало јалово, Бетовен, во пред самоубиствена депресија, пишувал очајничко и жестоко писмо кон своите двајца браќа, првпат отворено откривајќи ја својата болест и објаснувајќи ја причината поради криењето на истата. Наведува и дека својата иднина ја гледа како „прогоненик; во општеството можам да влезам единствено поради најосновните потреби“. Само неговата уметност го има спречено да си го одземе животот „ми се чинеше невозможно да го напуштам светот пред да го извлечам сето она коешто го чувствувам во себе“.
Црква „Св. Ѓорѓи“ - Бања
Свети Ѓорѓи (Αγίου Γεωργίου) — преродбеничка црква во селото Бања, Воденско, Егејска Македонија. Влегува во состав на Воденско-постолско-мегленската епархија на Цариградската патријаршија.
Трошка надеж
Трошка надеж e филм за тајниот агент Џејмс Бонд, во режија на Марк Форстер. Главните улоги ги толкуваат: Даниел Крејг, Олга Кириленко, Џуди Денч и Џефри Рајт.
ПУ „Коле Канински“ - Буково
Местоположба
Објектот на училиштето се наоѓа во самото село Буково, во непосредна близина на главната селска црква „Св. Димитриј“.
Феликс Оже-Алијасим
Феликс Оже-Алијасим (Félix Auger-Aliassime; роден на, ) — канадски професионален тенисер. Тој е најмладиот играч рангиран меѓу најдобрите 20 од страна на Асоцијацијата на тениски професионалци (АТП), а највисок пласман во кариерата му е 9. место, кое го достигнал на 10 јануари 2022. Има освоено четири титули во поеднинечна конкуренција и во двојки.